CELEX: 62007CA0426
Language: lt
Date: 2008-07-17 00:00:00
Title: Byla C-426/07 2008 m. liepos 17 d. Teisingumo Teismo (pirmoji kolegija) sprendimas byloje ( Wojewódzki Sąd Administracyjny w Białymstoku (Lenkijos Respublika) prašymas priimti prejudicinį sprendimą) Dariusz Krawczyński prieš Dyrektor Izby Celnej w Białymstoku (Vidaus mokesčiai — Mokesčiai už automobilius — Akcizas — Naudoti automobiliai — Importas)

30.8.2008   
            
            
               LT
            
            
               Europos Sąjungos oficialusis leidinys
            
            
               C 223/16
            
         2008 m. liepos 17 d. Teisingumo Teismo (pirmoji kolegija) sprendimas byloje (Wojewódzki Sąd Administracyjny w Białymstoku (Lenkijos Respublika) prašymas priimti prejudicinį sprendimą) Dariusz Krawczyński prieš Dyrektor Izby Celnej w Białymstoku
   
   (Byla C-426/07) (1)
   
   (Vidaus mokesčiai - Mokesčiai už automobilius - Akcizas - Naudoti automobiliai - Importas)
   (2008/C 223/26)
   Proceso kalba: lenkų
   Prašymą priimti prejudicinį sprendimą pateikęs teismas
   Wojewódzki Sąd Administracyjny w Białymstoku
   Šalys pagrindinėje byloje
   
      Ieškovas: Dariusz Krawczyński
   Atsakovas: Dyrektor Izby Celnej w Białymstoku
   Dalykas
   Prašymas priimti prejudicinį sprendimą — Wojewódzki Sąd Administracyjny w Białymstoku — EB 90 straipsnio ir 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1) 33 straipsnio 1 dalies išaiškinimas — Nacionalinės teisės aktas, nustatantis akcizą, kuriuo apmokestinamas kiekvieno keleivinio automobilio pardavimas iki jo pirmosios registracijos nacionalinėje teritorijoje
   Rezoliucinė dalis
   
               1.
            
            
               1977 m. gegužės 17 d. Šeštosios Tarybos direktyvos 77/388/EB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 1991 m. gruodžio 16 d. Tarybos direktyva 91/680/EEB, 33 straipsnio 1 dalis turi būti aiškinama taip, kad ji nedraudžia tokio akcizo, kokį Lenkijoje numato 2004 m. sausio 23 d. Akcizų įstatymas (Ustawa o podatku akcyzowym), taikomo visiems automobilių pardavimo sandoriams iki jų pirmosios registracijos nacionalinėje teritorijoje.
            
         
               2.
            
            
               EB 90 straipsnio pirmoji pastraipa turi būti aiškinama kaip draudžianti akcizo mokestį, koks nagrinėjamas pagrindinėje byloje, jei jo suma, tenkanti iš kitos valstybės narės importuoto naudoto automobilio pardavimui, viršija šio mokesčio likutį, įeinantį į jį nustačiusioje valstybėje narėje anksčiau įregistruotų panašių automobilių rinkos vertę. Prašymą priimti prejudicinį sprendimą pateikęs teismas turi išnagrinėti, ar taip yra pagrindinėje byloje nagrinėjamų teisės aktų, ypač 2004 m. balandžio 22 d. Finansų ministro potvarkio dėl akcizų tarifo sumažinimo (Rozporządzenie Ministra Finansów w sprawie obniżenia stawek podatku akcyzowego) 7 straipsnio, atveju.
            
         
      (1)  OL C 283, 2007 11 24.